
5. ภารกิจอำนาจหน้าที่ขององค์การบริหารส่วนตำบล


การวิเคราะห์ภารกิจ อำนาจหน้าที่ขององค์การบริหารส่วนตำบล ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6) พ.ศ. 2552 และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ.2542 และกฎหมายอื่นของ อบต. ใช้เทคนิค SWOT เข้ามาช่วย ทั้งนี้เพื่อให้ทราบว่าองค์การบริหารส่วนตำบล มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT องค์การบริหารส่วนตำบลคันธุลี  กำหนดวิธีการดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารท้องถิ่น ทั้งนี้สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้ เป็น 7 ด้าน ซึ่งภารกิจดังกล่าวถูกกำหนดอยู่ในพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6) พ.ศ. 2552  และตามพระราชบัญญัติกำหนดแผนและขั้นตอนการ กระจายอำนาจให้องค์กรปกครองส่วนท้องถิ่น พ.ศ. 2542 แก้ไขเพิ่มเติม (ฉบับที่ 2) พ.ศ. 2549  ดังนี้
การวิเคราะห์เพื่อพัฒนาท้องถิ่น

 การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น

ในการจัดทำแผนพัฒนาท้องถิ่นสี่ปีขององค์การบริหารส่วนตำบลคันธุลีได้ใช้การวิเคราะห์ SWOT Analysis/Demand (Demand Analysis)/Global Demand และ Trend ปัจจัยและสถานการณ์การเปลี่ยนแปลงที่มีผลต่อการพัฒนา อย่างน้อยต้องประกอบด้วย การวิเคราะห์ศักยภาพด้านเศรษฐกิจ ด้านสังคม ด้านทรัพย์ธรรมชาติและสิ่งแวดล้อม ซึ่งมีรายละเอียดดังนี้
๑.จุดแข็ง (S : Strength)

๑. สภาพพื้นที่ของตำบลคันธุลี มีลำคลอง  ลำน้ำสาขาหลายสายไหลผ่าน  เหมาะแก่การทำการเกษตร  เพาะเลี้ยงสัตว์น้ำ  และจัดการท่องเที่ยวเชิงนิเวศน์

๒. มีถนนทางหลวงแผ่นดินตัดผ่านตำบล  ทำให้การเดินทางและขนส่งพืชผลทางการเกษตรได้รับความสะดวก  รวดเร็ว  รวมทั้งการพัฒนาในด้านอื่น ๆ  ควบคู่ไปด้วย  

๓. คณะผู้บริหารและสมาชิกสภา อบต. มีความใกล้ชิดและเข้าถึงประชาชน

๔. ผู้นำตำบล  ผู้นำชุมชน/หมู่บ้าน  มีความเข้มแข็งประสานความร่วมมือซึ่งกันและกัน

๕. ประชาชนส่วนใหญ่ให้ความร่วมมือและมีส่วนร่วมในการพัฒนาท้องถิ่น

๖. มีการจัดตั้งกลุ่มองค์กรภาคประชาชนที่เข้มแข็ง  ได้แก่  กลุ่มออมทรัพย์  กลุ่มสตรี                    กลุ่มเศรษฐกิจชุมชน ชมรมผู้สูงอายุ กลุ่มอาชีพต่าง ๆ  ภายในตำบล    

๗. มีวัฒนธรรมประเพณีและภูมิปัญญาท้องถิ่นที่สืบทอดกันมา ได้แก่ ประเพณีให้ทานไฟ พิธีรดน้ำดำหัวผู้สูงอายุ และประชาชนยังยึดมั่นในขนบธรรมเนียมประเพณีและวัฒนธรรมท้องถิ่น

8. ประชากรส่วนใหญ่มีอาชีพเกษตรกรรมผลผลิตทางการเกษตรที่สำคัญ ได้แก่ ทุเรียน เงาะ ลองกอง มะพร้าว ฯลฯ  

9.  มีการประสานความร่วมมือระหว่างองค์การบริหารส่วนตำบลกับส่วนราชการในพื้นที่

10. มีสถาบันการเงิน กองทุนหมู่บ้าน มีกลุ่มอาชีพต่างๆ
๒. จุดอ่อน (W : Weakness)
๑.  เส้นทางคมนาคมภายในตำบลยังพัฒนาและปรับปรุงไม่ครอบคลุมทุกเส้นทาง

๒.  ระบบสาธารณูปโภคไม่ทั่วถึง  ได้แก่  น้ำประปา  ไฟฟ้า  โทรศัพท์  

๓.  รายได้จากการจัดเก็บภาษีมีน้อย  และงบประมาณในการพัฒนาตำบลมีอยู่อย่างจำกัด

๔.  ประชาชนมีส่วนร่วมทางการเมือง  และการบริหารจัดการชุมชน/หมู่บ้านน้อย

๕.  ประชาชนขาดความรู้  ทักษะ  และเทคโนโลยีใหม่ ๆ  ในการพัฒนาการประกอบอาชีพ  โดยเฉพาะอาชีพทางการเกษตร  ราคาผลผลิตทางการเกษตรตกต่ำ

6. องค์การบริหารส่วนตำบลคันธุลี  มีจำนวนบุคลากรยังไม่ครบตามตำแหน่ง 

7. ปัญหาหนี้สินของเกษตรกร

8. เด็กและเยาวชนในพื้นที่ขาดโอกาสทางการศึกษาต่อในระดับที่สูงขึ้น
๓. โอกาส (O : Opportunity)

๑. รัฐธรรมนูญแห่งราชอาณาจักรไทย  พ.ศ. ๒๕๕๐  เปิดโอกาสให้ประชาชนได้รับรู้ข้อมูลข่าวสาร

๒. นโยบายของรัฐบาลในการสร้างความเชื่อมั่นและกระตุ้นเศรษฐกิจโดยภาพรวม

๓.  แผนพัฒนาเศรษฐกิจและสังคมแห่งชาติ  ฉบับที่  ๑1  (พ.ศ. ๒๕๕5 – ๒๕๕9)  เน้นการส่งเสริมการดำเนินการตามปรัชญาเศรษฐกิจพอเพียง  

๔.  แผนยุทธศาสตร์และนโยบายของจังหวัดสุราษฎร์ธานี  มีความชัดเจนในด้านส่งเสริมการท่องเที่ยว

๕. กฎหมายกำหนดให้นายกองค์การบริหารส่วนตำบลมาจากการเลือกตั้งโดยตรง ทำให้มีอำนาจ                 ในการบริหารงานตามภารกิจได้อย่างรวดเร็ว  มีประสิทธิภาพมากขึ้น  ทั้งในด้านงบประมาณ   และด้านการบริหารงานบุคคล

๖. ได้รับการจัดสรรงบประมาณเงินอุดหนุนเฉพาะกิจกรณีเร่งด่วน และเงินอุดหนุนเฉพาะกิจตามยุทธศาสตร์การพัฒนาท้องถิ่น  จากกรมส่งเสริมการปกครองท้องถิ่น

๗. ได้รับการจัดสรรงบประมาณจากการประสานแผนพัฒนาท้องถิ่นระดับอำเภอฯ จากองค์การบริหารส่วนจังหวัดสุราษฎร์ธานี  
๔. ข้อจำกัด (T : Threat)

๑. ความล่าช้าเกี่ยวกับกฎหมายการกระจายอำนาจตามพระราชบัญญัติกำหนดแผนและขั้นตอนการกระจายอำนาจให้กับองค์กรปกครองส่วนท้องถิ่น  พ.ศ. ๒๕๔๒  เช่น  ด้านบุคลากร  ด้านภารกิจ  และด้านงบประมาณ

 2. การจัดสรรงบประมาณจากรัฐบาลในการพัฒนาท้องถิ่นมีจำนวนลดลง


 การประเมินสถานการณ์สภาพแวดล้อมภายนอกที่เกี่ยวข้อง


ในการจัดทำแผนพัฒนาท้องถิ่นสี่ปีขององค์การบริหารส่วนตำบลคันธุลีนั้น  ได้ทำการประเมินสถานการณ์สภาพแวดล้อมภายนอกที่เกี่ยวข้อง  ซึ่งมีรายละเอียดดังนี้

1.ด้านโครงสร้างพื้นฐาน
· การคมนาคม  ขนส่งไม่สะดวก  สภาพถนนส่วนใหญ่เป็นถนนลูกรังในช่วงฤดูร้อนถนนเป็นฝุ่นละออง ในช่วงฤดูฝน  ถนนเป็นหลุม บ่อ น้ำท่วมขัง
· ระบบไฟฟ้าสาธารณะไม่ทั่วถึง และไฟฟ้าในครัวเรือนไม่ครบ   ๑๐๐ % 

· ระบบโทรศัพท์ในบ้านเรือน และระบบโทรศัพท์สาธารณะไม่ทั่วถึง
· ปัญหาน้ำท่วมในช่วงฤดูฝน และขาดแคลนน้ำในฤดูร้อน

2.ด้านเศรษฐกิจ
· ราคาผลผลิตทางการเกษตรตกต่ำ
· ขาดแคลนเงินทุนและเกษตรกรเป็นหนี้สิน
· ขาดการรวมกลุ่มในเชิงการผลิตและกำหนดราคาในการขายผลผลิต
· การผลิตทางการเกษตรไม่สามารถพึ่งตนเองได้
· ขาดการสนับสนุนให้เกษตรกรประกอบอาชีพเสริม
         3.ด้านสังคม
· ประชาชนว่างงาน แรงงานไร้ฝีมือ บุคคลที่จบการศึกษามุ่งเข้าทำงานในเมือง
· การแพร่ระบาดของยาเสพติดและการลักขโมย
· คนพิการ ผู้สูงอายุ และผู้ป่วยเรื้อรัง ไม่ได้รับการสงเคราะห์เท่าที่ควร
· ขาดความสามัคคีในหมู่บ้านชุมชน กลุ่มอาชีพและองค์กรต่าง ๆ 
· ปัญหาแรงงานต่างถิ่น และต่างด้าว

4.ด้านแหล่งน้ำ
· คู คลอง  เหมืองส่งน้ำ มีวัชพืชปกคลุม
· น้ำท่วมในฤดูฝน และขาดแคลนน้ำในฤดูร้อน
· ไม่มีฝายทดน้ำในลำคลอง
· ภาชนะเก็บน้ำฝนไม่เพียงพอทุกครัวเรือน
· ระบบประปาส่วนภูมิภาคและประปาหมู่บ้านไม่ทั่วถึง
· น้ำใช้เพื่อการเกษตรไม่เพียงพอ

5.ด้านสาธารณสุข
· ขาดการรณรงค์ส่งเสริม ความรู้ ด้านสาธารณสุข และการดูแลรักษาสุขภาพ
· การเสพสารเสพติด สูบบุหรี่ และเครื่องดื่มที่มีแอลกอฮอล์
· สภาพพื้นที่ในชุมชน เป็นแหล่งแพร่เชื่อโรค
· ผู้ป่วยเรื้อรังขาดการเอาใจใส่
· ระบบจัดเก็บและการกำจัดขยะ

6.ด้านการเมือง การบริหาร
· การส่งเสริมความเข้าใจทางการเมืองที่ดีตามระบอบประชาธิปไตย
· ขาดความสามัคคีในกลุ่มฯ องค์กรและประชาชน
· ขาดแคลนเครื่องมืออุปกรณ์และบุคลากรในการบริหารจัดการ
· เงินงบประมาณไม่เพียงพอในการบริหารจัดการให้เป็นไปตามแผนงาน/โครงการ

7.ด้านการศึกษา  ศาสนา  วัฒนธรรม
· ขาดแคลนบุคลากร อุปกรณ์ การเรียนการสอน ของเด็กก่อนวัยเรียน และระดับประถม
· เด็กนักเรียนยังไม่ได้รับ อาหารกลางวันและอาหารเสริม (นม) ทุกชั้นเรียน
· ขาดการส่งเสริมสนับสนุน กิจกรรมทางศาสนา วัฒนธรรม และกีฬา เท่าที่ควร
· ขาดการส่งเสริมการเรียนรู้ อาชีพในโรงเรียน
· ขาดการสืบทอด ประเพณี และวัฒนธรรมท้องถิ่น
8.ด้านทรัพยากรธรรมชาติและสิ่งแวดล้อม
· ประชาชนขาดความร่วมมือในการอนุรักษ์ทรัพยากรธรรมชาติและสิ่งแวดล้อม
· การบังคับใช้กฎหมายไม่เข้มงวดและไม่มีประสิทธิผล
· ประชาชนขาดจิตสำนึกในการใช้ประโยชน์จากทรัพยากรธรรมชาติอย่างคุ้มค่า
· การบุกรุกที่สาธารณะและตัดไม้ทำลายป่า
· ปัญหาการลักลอบจับสัตว์น้ำระยะ  ๓,๐๐๐   เมตรจากชายฝั่ง
· ปัญหาขยะบริเวณชายฝั่งทะเล
· ขาดระบบการจัดเก็บและกำจัดขยะ
· ปัญหาสิ่งแวดล้อมในบริเวณบ้านเรือนและชุมชน
